Tässäkö alkavan syksyn terveyshitti? Ilves-pelaajista tehtiin smoothieta

Otto Koivulaa on luvassa pikapuoliin myös smoothiena. Pekka Ruissalo

Pekka Ruissalo

Ilves-Hockey avaa kauden varsin persoonallisella tuotelanseerauksella. Ilves ja Foodwest Oy tuovat markkinoille Ilves-aiheisen smoothien. Tuotteen kylkeen ovat kasvonsa antaneet hyökkääjät Sami ”Ässä” Sandell, Tapio ”Tapsa” Laakso, Otto ”Ode” Koivula, Ville ”Mese” Meskanen ja Teemu ”Radu” Rautiainen sekä maalivahti Antti ”Jakke” Lehtonen

Jokainen Ilveksen pelaaja tulee saamaan oman nimikkopullonsa, joten kiekkofaneilla on ainutlaatuinen mahdollisuus kerätä sarjana koko joukkue.

– Halusimme yhteistyömme alkuvaiheessa luoda kannattajillemme terveellisen ja raikkaan välipalavaihtoehdon. Smoothie ilmaisee samaa raikkautta, mitä uusi Ilves haluaa viestiä nyt ja tulevaisuudessa, kertoo Ilves-Hockey Oy:n myyntipäällikkö Jussi Kankaanpää

– Lähdemme innolla mukaan yhteistyöhön perinteikkään tamperelaisen jääkiekkoseuran kanssa. Meille yrityksenä tämä on loistava mahdollisuus saada tunnettavuutta laadukkaille ja terveellisille tuotteillemme. Haluamme olla mukana Ilves-perheessä ja auttaa joukkuetta menestymään, toteaa Foodwest Oy:n toimitusjohtaja Karri Kunnas

Alkavalla kaudella Ilves saa 13. syyskuuta vieraakseen SaiPa:n Lappeenrannasta. Hakametsän käytävillä on luvassa maistiaisia uudesta tuotteesta ja antaa joukkueen kannattajille mahdollisuuden osallistua sarjan seuraavan tuotteen kehittämiseen. Uudet Ilves-smoothiet tulevat myyntiin syyskuun alussa Ilves-kauppaan.